|  |
| --- |
| Porsche 912/912E |
|  |
| Bendra informacija |
| Gamintojas | Porsche |
| Gamybos metai | 1965-19691976 (912E) |
| Chronologija |
| Prieš tai | Porsche 356 |
| Po to | Porsche 914 |
| Kėbulas ir važiuoklė |
| Klasė | sportinis |
| Kėbulo tipas (-ai) | kupė |
| Išdėstymas | RR |
| Variklis ir transmisija |
| Variklis (-iai) | Benzininis:1582 cm³ opozicinis1972 cm³ opozicinis (912E) |
| Transmisija (-os) | 4 pavarų mechaninė5 pavarų mechaninė (512E) |
| Išmatavimai |
| Ratų bazė | 2211 mm2271 mm (512E) |
| Ilgis | 4163 mm4291 mm (512E) |
| Plotis | 1610 mm |
| Aukštis | 1320 mm |
| Svoris | 970 kg1050 kg (512E) |
| Kita informacija |

**Porsche 912** – Porsche kompanijos sportinis automobilis gamintas 1965–1969 metais. 912 modelis buvo aukštos kokybės, kompaktiškas, keturvietis automobilis su 90 AG (esant 5 800 aps./min) varikliu. Dėka efektyvaus variklio, nedidelės masės ir pasipriešinimo koeficiento automobilis naudojo 7,8 l/100 km. Porsche 912, kaip ir vienas sėkmingiausių sportinių automobilių istorije – Porsche 911, buvo gaminamas dideliais kiekiais.

Istorija
--------

Susirūpinusi dėl brangstančių 911 ir 356 modelių ir galimo markės populiarumo mažėjimo, kompanija Porsche nusprendžė išleisti naują pradinio segmento modelį. 1964 m. Porsche inžinieriai sukūrė pirmuosius 912 prototipus. Automobiliai buvo pastatyti ant 911 modelio važiuoklės su kėbulu, kuriame buvo sumontuotas 4 cilindrų 356 modelio variklis. 1965 m. balandį buvo nutraukta Porsche 356 gamyba, o vietoje jo, tų pačių metų gegužę, pradėtas gaminti Porsche 912. 911 modelio kėbulas ir transmisija ir patikimas 356 modelio variklis, naujai mašinai suteikė puikų svorio pasiskirstymą ir geras charakteristikas. Dėl nedidelės kainos, pirmaisiais metais 912 modelio pardavimai buvo didesni nei 911. Per penkerius gamybos metus buvo išleista truputį daugiau nei 30 tūkst. automobilių. Porsche 912 modelį naudojo įvairų Vakarų Europos valstybių policija, tarp jų ir modifikaciją su targa kėbulu (patentuotas Porsche kabrioleto variantas su metaline arka viduryje). 1967 m. balandį, žurnalas *Christophorus* rašė: „1966 m. gruodžio 21 d. Porsche labai didžiavosi 100 000-uoju automobiliu – Porsche 912 Targa, kuris buvo specialiai paruoštas policijai".

Nyderlandų policijos Porsche 912 Targa
Po Porsche linijos atnaujinimo, pridedant galingesnį 911S ir pigesnį 911T modelius, kompanijos valdybai 912 modelis pasirodė nebereikalingas. 1970 m. 912 modelis buvo pakeistas kurkas pigesniu 914. Dėl pablogėjusių santykių tarp Porsche ir Volkswagen, bendrai kurto 914 modelio gamybos kaštai išaugo, todėl 1976 m. buvo nutraukta šio automobilio gamyba.

Praėjus šešeriems metams, 912 modelis atgimė Šiaurės Amerikoje, kur buvo žymimas indeksu 912E (gamyklinis indeksas 923). Jis laikinai pakeitė 914 modelį tuo metu, kai vyko paskutinieji, pastarąjį modelį turėjusio pakeisti, 924 modelio projektavimo darbai. Naujieji 912 turėjo 911 modelio „G-Series" požymius ir 2,0 l oru aušinamus Voklswagen variklius, kurie anksčiau buvo montuojami į 914/4. Iš viso JAV pagaminti 2 099 912E modelio vienetai, kurie neparduoti užsieniui.

Automobilių sportas
-------------------

Nors 912 buvo gaminamas važinėjimui bendrosios paskirties keliais, jis taip pat dalyvavo raliuose. Gamykla siūlė specialius komplektus, kuriuose buvo posvyrio stabilizatoriai, sportinės stabžių kaladėlės. 1967 m. nepriklausomas vairuotojas Sobislavas Zasada su Porsche 912 laimėjo Europos ralio čempionatą, *Touring* klasėje.

Literatūra
----------

* The Complete Porsche 912 Guide, by Duane Spencer, Published by RPM Auto Books; 168p, published November 2002
* Porsche 912 Road Test Limited Edition; edited by R. M. Clark, Publisher: Brooklands Books; Pub. Date: February 1998
* The 911 and 912 Porsche : A Restorer’s Guide to Authenticity (1964–1973) by Dr. Brett Johnson, Beeman Jorgensen, Inc. publishers, March 1991
* The 1974–1989 911, 912E and 930 Porsche, by Mark S. Haab, designed by Dr. Brett Johnson, Beeman Jorgensen, Inc. publishers, January 1994
* Porsche 911 1963–1971 by Brian Long, published by Veloce Books, England October 2003

Šaltiniai
---------

1. ↑  „12 and 912E Original Specs Quick Info". *912registry.org*. Suarchyvuotas originalas 2012-08-14. Nuoroda tikrinta 2011-07-25.


|  |  |
| --- | --- |
|  | **Vikiteka: Porsche 912** – vaizdinė ir garsinė medžiaga  |